Vittorio Fassone

Biografia
Fassone ha lassato na impronta ca nun se pò chiù scancellà dint''a canzona napulitana classica d''a fine 'e ll'Ottociento e d''o inizio d''o Nuveciento.

Inizialmente sudiaje 'a museca sott''a guida 'e Eduardo Di Capua e dint'a poco tiempo avette successo, nun sulamente c''o pubblico ma pure c''a critica e cù tanta musicisti e poeti 'e chillu perido. Pe' chistu mutivo, accumminciaje a collaborà cù alcuni 'e chisti poeti, comme  Salvatore Di Giacomo, Libero Bovio, Pasquale Cinquegrana.

'A fine 'e ll'Ottociento e ll'inizio d''o Nuveciento è 'o periodo in cui, pe' mezo d''a collaborazione 'e chisti poeti e chisti musicisti, 'a canzona napulitana classica avette nu fortissimo impulso e nascettero cierti canzone belle assaje. Dint''a chistu periodo, Fassone collaboraje sia p''a composizione 'e cierti canzone d''o genere "serenata", comme Balcone 'nchiuso, composta durante 'o 1910 cù vierze 'e Giuseppe Capaldo, e 'A 'nnammurata d''o bersagliere, composta durante 'o 1910 cù vierze 'e Giuseppe Irace, sia p''a composizione 'e cierti canzone d''o genere d''a canzona marinaresca, comme, pe' fà n'esempio 'Ncopp'a ll'onna, composta durante 'o 1918 cù vierze 'e Libero Bovio.

'A canzona ca ll'ha fatto chiù famoso è, sicuramente, 'A tazza 'e cafè, composta durante 'o 1918 cù vierze 'e Giuseppe Capaldo, ma avettero successo assaje ati canzone, comme  Margherita de Parete, composta durante 'o 1891 cù vierze 'e Pasquale Cinquegrana; 'O giuramento, composta durante 'o 1909 cù vierze 'e Giuseppe Capaldo; Campaniello d'oro, composta durante 'o 1910 cù vierze 'e Libero Bovio; ecc.

'O 18 'e novembre 1922 se spusaje cù Virginia Simeone e durante 'o 1950 se trasferette a Palermo, cità arò era nata 'a mugliera.

Murette a Palermo 'o 4 'e abbrile d''o 1953 .

'E canzone soje
Margherita de Parete, 1891, parole 'e Pasquale Cinquegrana 
'O giuramento, 1909, parole 'e Giuseppe Capaldo
Balcone 'nchiuso, 1910, parole 'e Giuseppe Capaldo
Campaniello d'oro, 1910, parole 'e Libero Bovio
'A 'nnammurata d''o bersagliere, 1910, parole 'e Giuseppe Irace
'A tazza 'e cafè, 1918, parole 'e Giuseppe Capaldo
'Ncopp'a ll'onna, 1918, parole 'e Libero Bovio

Jonte 'e fora
Fassone Vittorio in Treccani: Dizionario Biografico degli Italiani - Volume 45 (1995)

Categurìa:Musiciste napulitane